95 



været Myg. Dem var der nu ogsaa nok af; om Dagen saa man 

 alle Vegne, hvor der var lidt Læ, Myg enkeltvis og i smaa 

 Sværme; ind i Stuerne kom de om Aftenen, sad i ret stort Tal 

 om Lamperne og paa Loitet ; foruden den almindelige Myg var 

 der en betydelig større Art. I det hele var Insektlivet paa den 

 Tid slet ikke ringe; 3 November i smukt klart Vejr saas ude 

 omkring en Del almindelige Fluer og Spyfluer. Hver Aften kom 

 der ind om Lamperne forskellige Natsommerfugle, Møl, Maalere, 

 Natsværmere, o. s. v.: Arterne kender jeg ikke; 15 November 

 staar der i min Dagbog »Myg sværmer i ret stort Tal, og i 

 Skumringen faar man »flyvende Sommer« paa sig. Natsværmere 

 af forskellige Arter kommer ind om Aftenen og ses i ret stort 

 Tal i Skumringen i Skoven; nogle Fluer ses hist og her«; 17 

 November saas i Egeskoven i Hundredevis af en lille Natsom- 

 merfugl. Rundt om i Bygningerne spandt Smaaedderkopperne 

 stadig deres Spind og fik dog adskilligt deri. Alt i alt kan man 

 vist gaa ud fra, at der var Føde nok til Svalerne af deres til- 

 vante Art, selv om den selvfølgelig ikke var saa rigelig som om 

 Sommeren; men Tiden, de havde til at skaffe sig Føden i, var 

 kort, saa at de alligevel næppe har faaet den Ernæring, de skulde 

 have. Fodre Svalerne kan man ikke, men undertiden kunde 

 man dog gøre lidt for at hjælpe dem ; de satte megen Pris paa, 

 naar jeg vilde gaa hen over de smaa Engstykker ved Stranden, 

 hvor de færdedes, og jage Insekterne op af Græsset til dem ; de 

 kom da ivrigt og frygtløst flyvende ganske nær omkring mig. 



Vejrforhold og Plantevækst. Det laa jo nær at under- 

 søge, om der til denne usædvanlige Forekomst af Svaler svarede 

 særlig gunstige Vejrforhold. Det kunde jo tænkes, at Tempera- 

 turen var usædvanlig høj, saaledes at PlanteA^ækst og Dyreliv 

 kunde lokke Svalerne til at blive og muliggøre deres Ophold. 

 Noget er der maaske nok herom; det var virkelig en ualmindelig 

 mild November med Vejrforhold, som næppe snart gentager sig. 

 Først en Ting: Der var i hele Efteraaret Hge til 22 November 

 ikke en eneste Frostdag eller -nat. Temperaturen gik om Natten 

 undertiden ned i Nærheden af O, saaledes at der laa Rim hist 

 og her, men de Frostnætter med nogle Graders Kulde, som man 

 ofte har i Slutningen af September eller Begyndelsen af Oktober, 

 som ødelægger en Del af Plantevæksten i Haverne og dræber 

 Insekterne eller tvinger dem til at søge Vinterly, det havde der 

 slet ikke været i Aar. De tørre Tal viser følgende Gennemsnits- 



